เป็นประจำเดือนวันเเรก 31 มี.ค มีอะไรกับแฟนวันที่9 เม.ย ประมาณ4โมงเย็นหลั่งนออกไม่ได้สวมถุงยาง เเละมากินยาคุมฉุกเฉินเม็ดแรกตอน8โมงเช้าของอีกวันกินตามที่สลากบอกผ่านมา7วันประจำเดือนยังไม่มาเลยค่ะวันนี้ครบวันที่7พอดีเเตามีอาการปวดหัวเวียนหัวค่ะตอนสามสี่วันหลังกินยา
สวัสดีค่ะ หากประจำเดือนมาวันแรกคือที่ 31 มี.ค. และมีเพศสัมพันธ์ในวันที่ 9 เม.ย. เท่ากับมีเพศสัมพันธ์ในวันที่ 10 นับตั้งแต่มีประจำเดือนมา ซึ่งถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ใช้การหลั่งนอกร่วมด้วยโอกาสในการตั้งครรรภ์ก็จะลงไป และหากได้ทานยาคุมฉุกเฉินไป โดยทานในช่วงระยะเวลา 12-24 ชั่วโมงหลังจากมีเพศสัมพันธ์ดังกล่าว ยาคุมฉุกเฉิน ก็จะช่วยป้องกันการตั้งครรภ์ได้ประมาณ 85% ค่ะส่วนผลข้างเคียงของยาคุมฉุกเฉินอย่างหนึ่งนั้น คืออาจทำให้มีเลือดออกจากช่องคลอดหลังทานยาไปประมาณ 7 วัน โดยเลือดที่ออก อาจออกได้นานตั้งแต่ 1-4 วัน แต่การมีเลือดออกดังกล่าว อาจไม่จำเป็นต้องเกิดขึ้นก็ได้ และการไม่มีเลือดออก ก็ไม่ได้เป็นการบ่งชี้ว่าจะต้องมีการตั้งครรภ์เกิดขึ้นแต่อย่างใดค่ะ ในการตรงข้าม การมีเลือดออก ก็ไม่ได้เป็นการบ่งชี้ว่าจะไม่มีการตั้งครรภ์เกิดขึ้นเช่นกัน การจะทราบว่ามีการตั้งครรภ์เกิดขึ้นหรือไม่นั้น ต้องรอให้ประจำเดือนจริงๆ ที่ควรจะมาในช่วงประมาณวันที่ 30 เม.ย.มาก่อนค่ะ หากเลยวันที่ 30 เม.ย. ไปแล้วประจำเดือนไม่มา จึงค่อยตรวจหาการตั้งครรภ์ดูค่ะ